Höfðingleg gjöf til minningar um Sindra Dag Fjölskylda Sindra Dags Garðarssonar , sem lést í sumar , fyrrum nemanda Brekkubæjarskóla á Akranesi , færði í gær Sérdeild Brekkubæjarskóla höfðinglega gjöf til minningar um hann . Sindri Dagur var fæddur 28. febrúar 1997 og var nemandi í sérdeildinni frá sex ára aldri . Eftir andlát hans 24. júní sl. stofnaði fjölskylda Sindra Dags minningarsjóð um hann og færði nú sérdeildinni forláta sjónvarpstæki og DVD spilara að gjöf og vill með því heiðra minningu hans . Fjölskyldan vill koma á framfæri þökkum til verslananna Hljómsýnar og Heimilistækja fyrir góða fyrirgreiðslu vegna kaupa á tækjunum . Ennfremur vilja þau láta þess getið að minningarsjóðurinn verður áfram opinn . Reikningsnúmerið er 552-14-601309 , kt : 111177-5709 .